6. ΠΡΟΕΔΡΙΚΟΝ ΔΙΑΤΑΓΜΑ της 16/22 Αυγ. 1933 Περί ατελούς εισόδου εις τα δημόσια θεάματα κατόπιν εγκρίσεως του υπουργού των Οικονομικών των κατ’ επάγγελμα μελών του σωματείου τεχνιτών θεάτρου. Διατηρείται εν ισχύϊ συμφώνως προς το άρθρ. 30 Α.Ν. 505 (κατωτ. αρ. 9). Άρθρον μόνον.-Προηγουμένη εγκρίσει του υπουργού των Οικονομικών δύναται να επιτρέπεται η άνευ καταβολής τέλους δημοσίων θεαμάτων είσοδος εις τα δημόσια θεάματα εις τα εν ενεργεία κατ’ επάγγελμα μέλη του σωματείου των τεχνιτών θεάτρου, της ιδιότητος αυτών ταύτης αποδεικνυομένης εκ πιστοποιητικού του οικείου σωματείου. 